Kuopion museot

Carlotta Cianferoni: Julius Caesar: Between Myth and History
2022-09-21 17:30 - 18:30 (Europe/Helsinki) | Kuopion museo
Rooman ajan historiaa käsittelevällä luentosarjalla maineikkaat luennoitsijat tarkastelevat aikakautta, sen kulttuuria ja henkilöitä eri näkökulmista. Ensimmäisellä luennolla ke 21.9. klo 17.30 näyttelyn kuraattori FT Carlotta Cianferoni pyrkii piirtämään kuvan Rooman historian suuresta legendasta Gaius Julius Caesarista. Hän kuvaa Caesarin elämänvaiheiden kautta siirtymää tasavallasta keisareiden aikaan. Caesar oli kunnianhimoinen poliitikko, ovela strategi, taitava puhuja ja armoton sotapäällikkö, mutta myös kaupunkisuunnittelija, lainsäätäjä ja kirjoittaja. Caesar saavutti ennennäkemättömän vallan Rooman valtakunnassa, ja häntä voidaankin pitää keisarikunnan isänä.
Luennolle voi osallistua joko paikan päällä Kuopion museolla tai verkon kautta. Luennoitsijan Italiasta pitämää luentoa seurataan Kuopion museon monitoimitilassa isolta näytöltä. Luento on tulkattu suomeksi. Luennon jälkeen luennoitsijalle voi esittää kysymyksiä.
Osta lippu luennolle Kuopion kaupungin verkkokaupasta hintaan 15 € / hlö. Jos seuraat luentoa paikan päältä ja haluat vierailla myös näyttelyssä, tarjolla myös yhteislippu hintaan 23 € / hlö. Yhteislippu ostettavissa vain museon asiakaspalvelusta.
Luentosarja jatkuu helmikuulle saakka. Kuopion Isänmaallisen Seuran ja Kuopion kaupungin kirjaston kanssa yhteistyössä järjestetyille luennoille on vapaa pääsy.
Luentosarjan aikataulut:
Maksulliset luennot:
ke 21.9. klo 17.30 Ph.D. Carlotta Cianferoni: Julius Caesar: Between Myth and History (tulkattu suomeksi)
su 9.10. klo 14.00 Ph.D. Zbigniew Fiema: Assessing the Roman Army (in English)

Seuraaville luennoille vapaa pääsy:
Maksuttomia luentoja voit seurata Kuopion museon monitoimitilassa tai Kuopion museon YouTube-kanavalla. Luennot ovat katsottavissa kaksi viikkoa luennon jälkeen.
su 13.11. klo 14.00 FT Marja-Leena Hänninen: Naiset Caesarin ajan Roomassa
su 4.12. klo 14.00 FT Arja Karivieri: Vitruvius ja roomalainen arkkitehtuuri maaseudulla ja kaupungissa – villat, kerrostalot ja julkiset rakennukset
ke 11.1. klo 17.30 FT Mika Rissanen: Rooma, suden kaupunki
ke 8.2. klo 17.30 FM, väitöskirjatutkija Emilia Jääskeläinen: Elämää Pohjois-Savossa roomalaisaikana

Julius Caesar -näyttelyopastus
2022-09-21 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

4.1.-2023–25.3.2023
Keskiviikkoisin klo 14
25.1., 8.2., 22.2., 8.3. ja 22.3.

Lauantaisin klo 14
21.1., 4.2., 18.2., 4.3., 18.3. ja 25.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo(a)kuopio.fi.

Museovartti
2022-09-20 15:00 - 15:15, 2022-09-13 15:00 - 15:15, 2022-09-06 15:00 - 15:15 | Kuopion museo
Kuopion museon uudistuneisiin perusnäyttelyihin jatketaan tutustumista syksyllä museon asiantuntijoiden johdolla. Museovartteja järjestetään joka tiistai klo 15 syys-, loka ja marraskuussa. Vartit sisältyvät museon pääsymaksuun ja kestävät noin 15 minuuttia. Vartit järjestetään näyttelytiloissa, kunkin kohteen luona. Tapaaminen museon monitoimitilassa, josta siirrytään näyttelytiloihin. Muistathan maksaa pääsymaksun ennen näyttelytiloihin siirtymistä.
13.9. Silkkinen mysteeri – Kuopion kirkon messukasukan tarina
Sanna Reinikainen, museolehtori, Kuopion museokeskus.

20.9. Tulevaisuus – Walk in the Park or Walk in the Parch?
Antti Karppinen, valokuvaaja, Alias Creative.

27.9. Savolaisveneen näyttelykonservointi
Elviira Heikkilä, konservaattori (kovat materiaalit), Kuopion kulttuurihistoriallinen museo.

4.10. Jättiläisen luita vai pohjoiseen eksyneitä elefantteja? – Kuinka tiede löysi mammutin
Nina Alvejärvi, museopedagogiikan tuottaja, Kuopion museokeskus.

11.10. Kulttuurihistoriallisesta näyttelystä poisjätettyjä esineitä
Elviira Heikkilä, konservaattori (kovat materiaalit), Kuopion kulttuurihistoriallinen museo.

18.10. Ketterät kädet, tuottoisat tehtaat ja markkinoijan mielikuvitus – Kuopion vaatetusteollisuuden tarina
Nina Alvejärvi, museopedagogiikan tuottaja, Kuopion museokeskus.

25.10. Pala luontoa museoon – miten dioraama rakennetaan?
Mari Wikholm, luontopedagogi, Kuopion luonnontieteellinen museo.

1.11. Vuoden 1798 asemakaavan uusi elämä – Kuopion paikallishistoria ja verkkopedagogiikka
Sanna Reinikainen, museolehtori, Kuopion museokeskus.

8.11. Metsäpeura Iivari ja muita eläintarinoita
Mari Wikholm, luontopedagogi, Kuopion luonnontieteellinen museo.

15.11. Kauppaneuvos Birger Hallman (1851–1936)
Pekka Kankkunen, intendentti (arkisto), Kuopion kulttuurihistoriallinen museo.

22.11. Esineiden valinta kulttuurihistorialliseen näyttelyyn
Sari Piirainen, amanuenssi (esinekokoelmat), Kuopion kulttuurihistoriallinen museo.

29.11. Pilkahduksia rautakaudesta esinelöytöjen ja uuden tutkimuksen valossa
Tytti Räikkönen, intendentti (muinaisjäännösasiat ja arkeologia), Kuopion kulttuurihistoriallinen museo.

Opastettu kierros taidemuseon näyttelyihin
2022-09-18 14:00 - 15:00, 2022-09-11 14:00 - 15:00, 2022-09-04 14:00 - 15:00, 2022-08-28 14:00 - 15:00 | KUMMA, Kauppakatu 35, Kuopio, 70100
Kuopion taidemuseon kesän kirkkaita värejä ja kantaaottavuutta tarjoaviin näyttelyihin järjestetään avoimia opastuksia joka sunnuntai syyskuun puoliväliin asti. Näyttelyopastukselle voi osallistua taidemuseon pääsymaksulla 10/6 €, alle 18-vuotiaat maksutta ja museokortti käy maksuvälineeksi.
Mikko Valtonen (1968-2019) – Syvään päätyyn -näyttely esittelee Siilinjärveltä kotoisin olleen taiteilijan, jonka omintakeinen taide kommentoi ihmisyyden eri puolia huumorin värittämänä. Maailma näyttäytyy Valtosen taiteessa samaan aikaan ahdistavalta ja armolliselta. Yksinäisyys, ihmissuhteiden mutkikkuus ja vaikeus asettua ahtaaseen miehen rooliin olivat hänen taiteessaan toistuvia teemoja. Kirkkain värein maalatuissa teoksissa seikkailevat lempeän oloiset mielikuvitushahmot, jotka huokuvat lohtua ja armollisuutta elämää kohtaan.
Osmo Monto (1938-2019) – Kasvokkain -näyttely tuo esiin iisalmelaisen taiteilijan kantaaottavaa tuotantoa vuosilta 1958-2006. Monto halusi puhua ja vaikuttaa taiteensa kautta: avata yleisön silmiä ja kertoa heille maailman epäkohdista kuten ihmis- ja eläinkunnan hädästä, yksilöstä väkivallan, korruption ja sodan keskellä. Sota-ajan kokenut Osmo Monto pyrki taiteellaan muuttamaan maailmaa humaanimpaan suuntaan. Helmikuussa 2022 eurooppalaiseen arkeen astui sota, kylmine kasvoineen. Osmo Monton ajattomat taideteokset reagoivat tämänkin hetken maailmantapahtumiin ja osoittavat vahvuutensa inhimillisyyden puolestapuhujana.

ANTI-festivaali: Jaettu tulevaisuus: Imagining Future Bodies
2022-09-18 12:00 - 15:00, 2022-09-15 14:00 - 17:00, 2022-09-14 15:00 - 18:00 | KUMMA, Kauppakatu 35, Kuopio, 70100
Roberto Fuscon, Emma Fältin ja Anna-Maria Väisäsen Imagining Future Bodies on esitys, jossa yli 60-vuotiaista kuopiolaisista koostuva osallistujajoukko jakaa yleisölle kokemuksellista matkaansa tulevaisuuden Kuopioon. Teos on osa ANTI-festivaalia.

Emma Fält ja Anna-Maria Väisänen ovat työskennelleet vuoden alusta alkaen yli 60-vuotiaiden kuopiolaisten kanssa viikoittaisissa taidetyöpajoissa. ANTI-festivaalille Fält ja Väisänen toteuttavat yhteistyössä työpajojen osallistujien ja taiteilija Roberto Fuscon kanssa kaksiosaisen Jaettu tulevaisuus -teoksen, jossa tekijät kutsuvat yleisöjä mukaan kartoittamaan tapahtumakaupunkimme merkityksellisiä paikkoja ja unelmoimaan yhdessä Kuopiota 100 vuoden päähän.

Jaettu tulevaisuus: Imagining Future Bodies on esitys, jossa työpajojen osallistujat jakavat yhteistä työskentelyään yleisölle. Osallistujat ovat tutkineet kaupunkitilaa ja elinympäristöjään sekä näihin liittyviä tulevaisuuden unelmia ja tarpeita. Työssä keskeistä on ollut syvällinen ja radikaali kuunteleminen, yhteiskuvittelu ja moniaistisen lähestymistavan hyödyntäminen. Kuopion taidemuseolla ryhmä työskentelee valitsemiensa materiaalien kanssa, joita he pitävät tärkeänä osana tulevaisuuden kehojen ja ympäristöjen kuvittelemisessa.

Taidevartti: Sano useasti peräkkäin idevarttita
2022-09-14 13:00 - 13:15 | KUMMA, Kauppakatu 35, Kuopio, 70100
Kuopion taidemuseon viimeisellä Mikko Valtosen Syvään päätyyn -näyttelyyn keskittyvällä taidevartilla keskiviikkona 14.9. kello 13 tutustutaan sarjakuvantekijä Mikko Valtoseen. Luvassa paitsi kuvallista myös kielellistä leikittelyä. Pohdintaa ainakin siitä, voiko yksi kuva olla sarjakuva, kuinka yksittäinen kuva voi kertoa tarinan ja ehkä hieman siitäkin kuinka yksittäiset asiat saattavat olla merkittävässä roolissa kun meistä tulee se joka olemme. Lisäksi tarjolla raudanlujia vinkkejä sarjakuvien markkinointiin ja myymiseen. Saatamme myös piirtää, kunhan olemme ensin käyneet raveissa. Tervetuloa!

Syyskauden avajaiset Kuopion taidemuseossa VAPAA PÄÄSY
2022-09-10 10:00 - 17:00 | KUMMA, Kauppakatu 35, Kuopio, 70100
Kuopion taidemuseon kesä taittuu syksyksi lauantaina 10.9. Tarjolla on sarjakuvatyöpaja, taiteilijatapaaminen ja edullisten hintojen kirjakirppis. Tunnelmaa tapahtumaan luo DJ J. Boom. Kaikkiin näyttelyihin ja tapahtumiin on vapaa pääsy. Tapahtumapäivänä ehtii vielä näkemään Mikko Valtonen (1968-2019) – Syvään päätyyn ja Osmo Monto (1938-2019) – Kasvokkain -näyttelyt sekä katsastamaan GalleriA:ssa edellisenä perjantaina avautuneen Johanna Naukkarisen näyttelyn.
Ohjelma lauantaina alkaa ohjatulla sarjakuvatyöpajalla klo 11. Taidekasvattaja Katri Ratilainen ohjaa työskentelyä aina klo 13 saakka, jonka jälkeen työpajassa voi jatkaa omatoimisesti aina taidemuseon sulkeutumiseen klo 17 asti. GalleriA:n uuden näyttelyn taiteilijan Johanna Naukkarisen taiteilijatapaaminen alkaa klo 13. Tapahtumapäivän iltapäivän täyttää musiikki klo 14-16, josta vastaa letkeä DJ J. Boom. Edullisten hintojen kirjakirppis on auki niin pitkään kuin kirjoja riittää.

Sieniretki
2022-09-10 10:00 - 15:00 | Muut
Bussiretki. Retkikohde ilmoitetaan myöhemmin. Ota sieniveitsi, kori ja omat eväät mukaan. Retki toteutetaan yhteistyössä Savon Sieniseuran kanssa. Retken hinta on aikuisilta 10 euroa, maksu ainoastaan käteisellä. Lisätietoja: 044 718 1543.
Ennakkoilmoittautuminen ma 15.8. klo 10 alkaen.

ITE-taiteen korttelivartti
2022-09-08 14:00, 2022-08-25 14:00 | Korttelimuseo, Kirkkokatu 22, Kuopio, 70100
ITE-taiteilijat Marjut Kauppinen ja Joona Hamm esittelevät ITE-taiteen korttelivarteissa näyttelyään Romurinsessa ja Lopöpunkki – Valtakunnassa kaikki hyvin!
Vuoden ITE-taiteilija Romurinsessa avaa pihavaltakuntansa aarteita Kuopion korttelimuseossa kesällä 2022. Anarkistisemmat ja ruosteen sävyttämät teokset rinsessan runsautta pursuavaan maailmaan tuo näyttelyn toinen taiteilija Löpöpunkki. Näyttely on sukellus kahden itseoppineen taiteentekijän luovuuteen ja taiteeseen, mutta syvemmin myös heidän elämäntapaansa. Miten he taiteellaan ottavat kantaa kulutukseen, kierrätykseen ja ihmisen omiin valintoihin?
Kesäkuu
2.6. klo 14 Joona Hamm
23.6. klo 14 Marjut Kauppinen
Heinäkuu
7.7. klo 14 Marjut Kauppinen
28.7. klo 14 Joona Hamm
Elokuu
11.8. klo 14 Joona Hamm
25.8. klo 14 Marjut Kauppinen
Syyskuu
8.9. klo 14 Joona Hamm
22.9. klo 14 Marjut Kauppinen
Lokakuu
6.10. klo 14 Marjut Kauppinen
20.10. klo 14 Joona Hamm
Korttelivartit sisältyvät museon pääsymaksuun.

Kestävä perintö – Rakennusten syyshuolto
2022-09-07 16:30 - 18:00 | Kuopion museo
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.

Kantin kestävä keskiviikko syksyllä 2022:
7.9. Kestävä perintö – Rakennusten syyshuolto
Kuopion kulttuurihistoriallisen museon rakennusasiantuntija Teemu Kuivalainen kertoo, mitä kannattaa huomioida syksyn saapuessa rakennusten osalta. Olethan muistanut tilata nuohouksen tai puhdistaa räystäskourut? Luennon jälkeen aikaa keskustelulle. Kesto n. 1, 5 h.
Luentoa voi seurata ja osallistua keskusteluun myös Kuopion museon YouTube-tilin kautta. Tallenne on katsottavissa 2 viikkoa tapahtuman jälkeen.

5.10. OMPELUSEURAT – Farkkupaja ja Metsäsonaatti
Tule mukaan paikkaamaan rikkinäiset farkut tai housut. Opettelemme myös lyhentämään housuja. Ohjaamassa ja jakamassa vinkkejä luova korjaaja Jaana Kurttila sekä vertaiskorjaaja Meri Elonheimo. Pajaan voi tulla ilman ennakkoilmoittautumista oman aikataulun mukaan, kun korjauspajassa on tilaa. Paikanpäältä löytyy farkkupaloja ja ompelulankoja paikkaamiseen.
OMPELUSEURAT-esityssarjan tämän kertainen aihe on METSÄ.

2.11. Kestävä perintö – Hopeaesineiden säilytys ja hoito
Tiedätkö, miksi hopeaesineet tummuvat? Tiedätkö, miten voisit hoitaa omia hopeaesineitäsi tai miten ne olisi parasta säilyttää? Aiheesta kertomassa Kuopion kulttuurihistoriallisen museon kovien materiaalien konservaattori Elviira Heikkilä. Luennon jälkeen aikaa keskustelulle. Kesto n. 1, 5 h.
Luentoa voi seurata ja osallistua keskusteluun myös Kuopion museon YouTube-tilin kautta. Tallenne on katsottavissa 2 viikkoa tapahtuman jälkeen.

7.12. OMPELUSEURAT – Parsintapaja ja otteita näytelmästä tulviva paratiisi
Tule korjaamaan käsin villavaatteita – parsimaan sukat tai korjaamaan neuleen resorit.  Ohjaamassa ja jakamassa vinkkejä luova korjaaja Jaana Kurttila sekä vertaiskorjaaja Meri Elonheimo. Pajaan voi tulla ilman ennakkoilmoittautumista oman aikataulun mukaan, kun korjauspajassa on tilaa. Paikanpäältä löytyy villalankoja, parsinneuloja ja parsintasieniä parsimiseen.
OMPELUSEURAT-esityssarja tarjoaa tällä kertaa otteita näytelmästä tulviva paratiisi (harhautunut sinfonia). Kirjoittanut Thomas Köck ja suomentanut Merja Sainio.

Lisätietoja OMPELUSEUROISTA Instagramista.
Tapahtumat ovat osa Euroopan kulttuuriympäristöpäiviä.

Taidevartti: Jumala venyttää koiraa
2022-09-07 13:00 - 13:15 | KUMMA, Kauppakatu 35, Kuopio, 70100
Kuopion taidemuseon toiseksi viimeisellä taiteilija Mikko Valtosta (1968-2019) käsittelevällä taidevartilla keskiviikkona 7.9. klo 13 jumala venyttää koiraa. Käsittelyssä on Valtosen suurikokoinen maalaus, jonka nimeä emme tiedä. Pohdimme ainakin sitä, miten teoksen nimeäminen vaikuttaa katsomiskokemukseen ja toisaalta ihmettelemme sitä, kuinka nimeämättömyys näyttää laajentavan erilaisten tulkintojen mahdollisuutta. Ehkä saamme myös selvyyden, onko maalauksessa esiintyvä ”eläin” koira ja ”jumala” Jumala, vai kenties jotakin muuta. Lämpimästi tervetuloa.

Luontokirjalukupiiri
2022-08-31 17:00 - 18:00 | Muut
Luontokirjalukupiiri kokoontuu etänä kerran kuukaudessa keskiviikkoisin klo 17.00–18.00.
Syksyllä 2022 kirjavalinnoissa korostuvat kotimaiset kirjailijat, ja lisäksi kokeillaan laajempaa lähestymistapaa kokonaiseen luontokirjallisuuden genreen, runoihin.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ennakkoilmoittautumista ei tarvita.
https://zoom.us/j/99576520794
Meeting ID: 995 7652 0794
Lisätietoja saa osoitteesta aikuistenosasto.kirjasto@kuopio.fi
ke 31.8.2022
Kytömäki, Anni: Margarita
ke 28.9.2022
Karila, Juhani: Pienen hauen pyydystys
ke 26.10.2022
Räihä, Jenni: Kulkijat: Naisia metsissä, soilla ja tuntureilla
ke 30.11.2022
Kauneimmat luontorunot
Keskustellaan luontorunoista ja -runoilijoista. Vinkkaa oma suosikkisi muille ja poimi muiden vinkit talteen!

Talon kierros -näyttelyopastus
2022-08-27 15:00 - 15:45 | Kuopion museo
Tule mukaan kuulemaan herkullisista yksityiskohdista ja tutustu oppaan johdolla Kuopion museon uusittuihin perusnäyttelyihin. Joka lauantai 21.5.-27.8. klo 15. Kesto noin 30-45 minuuttia. Opastus sisältyy pääsymaksun hintaan.
Kuopion museon uudet perusnäyttelyt avautuivat yleisölle 13.5.2022. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla.
Ihmisen aika kertoo Pohjois-Savon historiasta kivikaudesta kulttuurin uusimpiin virtauksiin. Tutustu Pohjois-Savon asukkaiden arkeen ja juhlaan, mielenkiintoisiin esineisiin ja ilmiöihin. Muuttuva luonto -näyttelyssä matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä, ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus? Toden ja tarun rajalla punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Museo vaalii myös omaa historiaansa ja sitä on esitelty vanhassa museonjohtajan huoneessa Museon historiaa -näyttelyssä. Myös pienille museokävijöille on tarjolla uusi elämyksellinen leikkitila.

Kuopion korttelimuseon kesäopastus
2022-08-27 13:00 - 13:45 | Korttelimuseo, Kirkkokatu 22, Kuopio, 70100
Lauantaisin klo 13 järjestettävillä Kuopion korttelimuseon kesäopastuksilla tutustutaan elämänmenoon entisajan puutalo-Kuopiossa 1800-luvun lopulta 1930-luvulle saakka. Esitellyiksi tulevat muun muassa säätyläisperheen koti, kirjailija Minna Canthin salonki, useiden käsityöläisten asumukset sekä vanha apteekki. Museon vehreä pihapiiri on myös mainio paikka piknikille!
Elokuussa yleisöopastuksilla perehdytään mielenkiintoiseen muodin historiaan puutalokorttelin puitteissa. Korttelin muoti -teemopastukset korvaavat normaalin kesäopastuksen 6. elokuuta, 13. elokuuta ja 20. elokuuta.
Opastus sisältyy museon pääsymaksuun 8 / 5 €, alle 18-vuotiaat maksutta, Museokortti. Kesto noin 45 minuuttia.

Kuorojen venetsialaiset
2022-08-27 11:20 - 12:30 | Kuopion museo
Kuorojen venetsialaisia vietetään kolmatta kertaa Kuopiossa lauantaina
27.8.2022. Kuorot esiintyvät lyhyissä, noin vartin mittaisissa
puistokonserteissa klo 11-14 eri puolilla keskustaa torilla,
Snellmanin puistossa ja teatterin ulkolavalla. Tapahtuma huipentuu klo
14-14:45 kuultaviin suurkuorojen (mieskuoro, naiskuoro ja sekakuoro)
esityksiin Valkeisenlammen ruusutarhassa.
Tapahtuma on kuulijoille maksuton ja se on osa Meidän Kuopio -festivaalia.
Kuopion museolla esitykset seuraavasti:
11.20 Lauluyhtye Misets
11.50 Äidin ääni
12.15 Kansalaisopiston naiskuoro laululikat
Kuvassa lauluyhtye Misets.

Suomen luonnon päivän risteily Kallaveden saaristossa
2022-08-27 10:00 - 16:00 | Muut
Risteilemme Etelä-Kallavedellä Kansallisen kaupunkipuiston maisemissa. Pysähdymme Iivarinsalossa. Omat eväät mukaan. Yhteisretki Kuopion kaupungin ympäristönsuojelupalveluiden ja Kuopion Luonnon Ystäväin Yhdistyksen kanssa. Retken aloituspaikalle pääsee Vilkku-bussilla. Risteilystä peritään aikuisilta 10 euron maksu käteisenä. Lisätietoja: 044 718 2145
Ennakkoilmoittautuminen ma 15.8 klo 10 alkaen.
Tapaamispaikka: Matkustajasatama, Makasiininkatu 1

Korttelimuseon miekkailunäytös
2022-08-26 19:30 - 20:30 | Korttelimuseo, Kirkkokatu 22, Kuopio, 70100
Tule kuulemaan ja näkemään miekan tarina läpi historian, miten miekkaa on käytetty niin taistelukentällä kuin kaksintaistelussa? Miksi lyömämiekka on kaventunut rapiiriksi, ja mitä miekkailija tekee kun vastassa onkin jotain aivan muuta kuin toinen miekka?
Näytökset järjestetään Kuopion korttelimuseon pihalla. Näytöksen jälkeen halukkaat pääsevät itsekin kokeilemaan miekkailua. Kokonaiskesto noin 45–60 minuuttia. Näytöksiin on vapaa pääsy.
Näytöksiä järjestetään:
La 30.7. klo 15
Pe 26.8. klo 19.30
Tervetuloa!

Treffit Hevosenhakijalla pe 26.8.
2022-08-26 13:00 - 15:00 | Piekanankujan toriaukio, Kuopio, 70820 Kuopio, Kuopio
Kuka on taiteilija hellyttävän Hevosenhakija-veistoksen takana ja millaisissa olosuhteissa teos valmistui? Petosella Piekanankujan toriaukiolla sijaitseva teos on kohdannut ilkivaltaa, mikä sai kirjailija Minna Kettusen lähes kyyneliin. Perjantaina 26.8. klo 13-15 teoksen valmistaneesta taiteilijasta kaiken tietävä Minna Kettunen on paikalla veistoksen luona kertomassa teoksen taustoista ja keskustelemassa julkisen taiteen merkityksestä ihmisille. ”Emmehän me halua tutulle kaverille mitään pahaa. Tule siis tutustumaan tähän poikaan!” Minna toivoo. Tapahtuman yhteydessä on saatavilla Minna Kettusen teosta ”Suomalaisuutta veistämässä – Eemil Halonen, nuoren kansan kuvaseppä”. Tapahtuma toteutetaan yhteistyössä Kuopion taidemuseon ja Pitkälahti-Petosen asukasyhdistyksen kanssa. Tapahtuma videoidaan ja ”Hevosenhakijan taiteilijan tarina” -video julkaistaan tapahtuman jälkeen.

Kuva: Katja Lösönen
Lisätietoja:Maarit Hakkarainen, Kuopion taidemuseon intendentti, 044 718 2640Minna Kettunen, kirjailija, 050 330 3389

Vapaa pääsy Kuopion korttelimuseoon perjantaina 26.8. klo 12-21
2022-08-26 12:00 - 21:00
Vapaa pääsy Kuopion korttelimuseoon perjantaina 26.8. klo 12-21
Meidän Kuopio -festivaalin kunniaksi Kuopion korttelimuseoon, Kuopion museoon ja Kuopion taidemuseoon on ilmainen sisäänpääsy perjantaina 26.8. Museot ovat poikkeuksellisesti auki klo 12–21. Tervetuloa kulttuurin ja historian pariin – Korttelimuseossa tarjolla on musiikkia sekä mielenkiintoisia näytöksiä!
Korttelimuseon näyttelyt
Museokodit
Kuopion korttelimuseo esittelee asumista ja elämää Kuopiossa 1800-luvun lopulta 1930-luvulle. Puutalo-Kuopion kortteleissa asui sekaisin kaikenlaisia perheitä eikä erillisiä yhteiskuntaluokittain määrittyviä kaupunginosia tänne koskaan muodostunut. Tämän vuoksi myös Korttelimuseon alueella on esimerkkejä erilaisten perheiden asumisesta säätyläiskodista työläisperheen hellahuoneeseen. Lisäksi alueelta löytyy 1900-luvun alun apteekki sekä jäljitelmä Minna Canthin kuuluisasta salongista.
Romurinsessa ja Löpöpunkki – Valtakunnassa kaikki hyvin! 20.5.-23.10.2022
Vuoden ITE-taiteilija Romurinsessa avaa pihavaltakuntansa aarteita Kuopion korttelimuseossa kesällä 2022. Anarkistisemmat ja ruosteen sävyttämät teokset rinsessan runsautta pursuavaan maailmaan tuo näyttelyn toinen taiteilija Löpöpunkki.ITE-taide valtaa museon näyttelytilan ensimmäistä kertaa Pohjois-Savossa. Romurinsessa ja Löpöpunkki -näyttely on nähtävillä Kuopion korttelimuseossa lähes puolen vuoden ajan 20.5.–23.10.2022.
Näyttely on sukellus kahden itseoppineen taiteentekijän luovuuteen ja taiteeseen, mutta syvemmin myös heidän elämäntapaansa. Miten he taiteellaan ottavat kantaa kulutukseen, kierrätykseen ja ihmisen omiin valintoihin?
Kuopion kaupungin museoiden ohjelma 26. elokuuta:
Kuopion korttelimuseo
Klo 15 Sinun orkesterisi kylässä – Kuopion kaupunginorkesterin konsertti
Klo 16 Kehruunäytös
Klo 17-19 Ite-taiteilija Joona Hamm eli Löpöpunkki tavattavissa Romurinsessa ja Löpöpunkki – Valtakunnassa kaikki hyvin! -näyttelyssä
Klo 18 Kehruunäytös
Klo 19:30 Miekkailunäytös
Kuopion museo
Klo 17-17.30 Sinun orkesterisi kylässä – Kuopion kaupunginorkesterin pienkonsertti, monitoimitila.
Asiantuntijoita tavattavissa näyttelyissä.
Kuopion taidemuseo
Asiantuntijoita tavattavissa näyttelyissä.

Vapaa pääsy Kuopion museoon perjantaina 26.8. klo 12-21
2022-08-26 12:00 - 21:00 | Kuopion museo
Meidän Kuopio -festivaalin kunniaksi Kuopion museoon, Kuopion taidemuseoon ja Kuopion korttelimuseoon on ilmainen sisäänpääsy perjantaina 26.8. Kuopion museo on myös poikkeuksellisesti auki klo 12–21. Klo 17-17.30 Kuopion kaupunginorkesteri tulee vierailulle Kuopion museon monitoimitilaan. Konserttiin vapaa pääsy. Myös Kahvila Kantti avoinna koko illan. Tervetuloa tutustumaan näyttelyihin ja tapaamaan asiantuntijoita!
Kuopion museon näyttelyt:
Uusi Kuopion museon kulttuurihistoriallinen ja luonnontieteellinen perusnäyttely tarjoaa tietoa ja elämyksiä kuljettaen museovieraan läpi Pohjois-Savon historian itäisen Suomen muuttuvaan luontoon. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla. Pienille museokävijöille on tarjolla uusi elämyksellinen leikkitila.
IHMISEN AIKA esittelee Pohjois-Savon historiaa aina kivikaudesta nykypäivään. Kulttuurihistoriallisessa näyttelyssä tutustutaan paikallisten arkeen ja juhlaan eri aikakausina.
MUUTTUVA LUONTO kertoo itäsuomalaisen luonnon historiasta ja pohtii sen nykytilaa. Näyttelyssä seikkaillaan muun muassa mammuttiaroilla, metsien keskellä ja järvien syvänteissä.
TODEN JA TARUN RAJALLA punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Kuopion kaupungin museoiden ohjelma 26.8.:
Kuopion museo
Klo 17-17.30 Sinun orkesterisi kylässä – Kuopion kaupunginorkesterin pienkonsertti, monitoimitila
Asiantuntijoita tavattavissa näyttelyissä.

Kuopion korttelimuseo
klo 15 Sinun orkesterisi kylässä – Kuopion kaupunginorkesterin konsertti
klo 16 kehruunäytös
klo 17-19 Ite-taiteilija Joona Hamm eli Löpöpunkki tavattavissa Romurinsessa ja Löpöpunkki – Valtakunnassa kaikki hyvin! -näyttelyssä
klo 18 kehruunäytös
klo 19.30 miekkailunäytös
Asiantuntijoita tavattavissa näyttelyissä.
Kuopion taidemuseo
Asiantuntijoita tavattavissa näyttelyissä.

Vapaa pääsy taidemuseoon perjantaina 26.8. klo 12–21
2022-08-26 12:00 - 21:00 | KUMMA, Kauppakatu 35, Kuopio, 70100
Meidän Kuopio -festivaalin kunniaksi taidemuseoon ja muihin Kuopion kaupungin museoihin on ilmainen sisäänpääsy perjantaina 26.8. Taidemuseo on myös poikkeuksellisesti auki klo 12–21. Tervetuloa tutustumaan taidemuseon kesän kirkkaita värejä ja kantaaottavuutta tarjoaviin näyttelyihin!
Mikko Valtonen (1968–2019) – Syvään päätyyn -näyttely esittelee Siilinjärveltä kotoisin olleen taiteilijan, jonka omintakeinen taide kommentoi ihmisyyden eri puolia huumorin värittämänä. Maailma näyttäytyy Valtosen taiteessa samaan aikaan ahdistavalta ja armolliselta. Yksinäisyys, ihmissuhteiden mutkikkuus ja vaikeus asettua ahtaaseen miehen rooliin olivat hänen taiteessaan toistuvia teemoja. Kirkkain värein maalatuissa teoksissa seikkailevat lempeän oloiset mielikuvitushahmot, jotka huokuvat lohtua ja armollisuutta elämää kohtaan.
Osmo Monto (1938–2019) – Kasvokkain -näyttely tuo esiin iisalmelaisen taiteilijan kantaaottavaa tuotantoa vuosilta 1958–2006. Monto halusi puhua ja vaikuttaa taiteensa kautta: avata yleisön silmiä ja kertoa heille maailman epäkohdista kuten ihmis- ja eläinkunnan hädästä, yksilöstä väkivallan, korruption ja sodan keskellä. Sota-ajan kokenut Osmo Monto pyrki taiteellaan muuttamaan maailmaa humaanimpaan suuntaan. Helmikuussa 2022 eurooppalaiseen arkeen astui sota, kylmine kasvoineen. Osmo Monton ajattomat taideteokset reagoivat tämänkin hetken maailmantapahtumiin ja osoittavat vahvuutensa inhimillisyyden puolestapuhujana.

Elämää Kuopiossa -kävelykierros
2022-08-24 15:00 - 16:00 | Kuopion museo
Millaista oli ja on elämä Kuopiossa? Kävelykierroksella perehdytään kuopiolaiseen elämänmenoon, kiinnostaviin ihmisiin ja koteihin, eläimiin ja luontoon.
Kierros alkaa Kuopion museolta, jossa tutustutaan entisajan savutupaelämään sekä kaupunkiluonnon erityispiirteisiin. Museolta matka jatkuu Snellmanin puiston kautta Korttelimuseolle, jossa vieraillaan säätyläisperheen kodissa. Matkan varrella keskustellaan myös niin tutuista sekä hieman tuntemattomammista kuopiolaisista vaikuttajista.
Kierrosten ajankohdat:
29.6.
27.7.
24.8.
Kierros kestää noin tunnin. Kierroksen hinta on 10 €/henkilö, Museokortti ei käy maksuvälineenä. Alle 18-vuotiaat ilmaiseksi. Lippuja voi ostaa Kuopion kaupungin verkkokaupasta ja Kuopion museon lipunmyynnistä (Museokatu 1).
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla.
Huom! Kävelykierroslippu ei oikeuta pääsyyn Kuopion museoon kävelykierroksen päätyttyä.

Kuopion kaupungin museoiden ohjelmassa on kävelykierroksia koko kesän ajan useilla eri teemoilla!
Tässä kesän kaikki kävelykierrokset:
22.6. Julkiset veistokset, lähtö: Kuopion taidemuseo
29.6. Elämää Kuopiossa, lähtö: Kuopion museo
6.7. Torin alueen julkiset teokset, lähtö: Kuopion taidemuseo
13.7. Avoin ja rajaton, lähtö: Kuopion korttelimuseo
20.7. Julkiset veistokset, lähtö: Kuopion taidemuseo
27.7. Elämää Kuopiossa, lähtö: Kuopion museo
3.8. Torin alueen julkiset teokset, lähtö: Kuopion taidemuseo
10.8. Avoin ja rajaton, lähtö: Kuopion korttelimuseo
17.8. Julkiset veistokset, lähtö: Kuopion taidemuseo
24.8. Elämää Kuopiossa, lähtö: Kuopion museo
Lisätietoja kävelykierroksista ja niiden sisällöstä: kuopionmuseot.fi/tapahtumat
